  Анжелика Тихонова корреспондент 2021-тӥ арын 4-7 куартолэзе Удмуртиысь пиналъёс уз дышетске. Со сярысь элькунысь дышетонъя но тодосъя министерстволэн пресс-службаез ивортӥз. Пиналъёс уз дышетске, программазэс дыраз быдэстон понна соослы дорысь уж сётэмын луоз. 9-11 классъёс понна кун экзаменъёслы дасяськонъя консультациос ортчозы Удмуртиысь дышетонъя но тодосъя министерстволэн пресс-службаез 11-тӥ классын дышетскисьёс понна йылпумъян сочинениез 12-тӥ куартолэзе гожтозы. Нош огъяросси эскерон ужъёсты берлолы выжтозы Удмуртиысь нылпи садъёсын дежурной группаос усьтозы. Чаклам радлыксыя Воткаысь но Сарапулысь гинэ садикъёс ужалозы. Ватсаса тодон-валан сётонъя ужъюртъёс кивалтӥсьсылэн учкемезъя дышем радлыксыя ужзэс азьланьтозы. Шор ёзо ӧнер дышетсконниосын тодон-валан люкасьёс озьы ик уз дышетске. Занятиос бадӟым курсъёсын дышетскисьёс понна гинэ ортчозы – соослэсь расписанизэс ужъюртлэн кивалтэтэз юнматоз. Тодэ вайытом, Владимир Путин 1-11 куартолэзез шутэтскон нуналъёсын ялӥз.  Тегъёс: Мерлык Дышетон Ижкар Удмуртия пиналъёс шутэтскон  